stanford-oval/wikipedia huggingface dataset:
ตี๋ ดอกสะเดา
ประวัติ

ตี๋ ดอกสะเดา มีชื่อจริงว่า บุญทอง  หาญจางสิทธิ์ เกิดเมื่อวันที่ 15 ธันวาคม พ.ศ. 2510 ที่ตำบลหนองลู อำเภอสังขละบุรี จังหวัดกาญจนบุรี เป็นบุตรชายของนายออด กับนางสมบูรณ์ หาญจางสิทธิ์ มีพี่น้อง 2 คน จบการศึกษาระดับมัธยมศึกษาตอนต้น ที่โรงเรียนบริบูรณ์ศิลป์ศึกษา เข้าสู่วงการบันเทิงในขณะที่ยังอยู่ในช่วงวัยรุ่นอายุเพียง 16-17 ปี ประมาณปี 2528 ด้วยการเป็นคนติดตามเด๋อ ดอกสะเดา นักแสดงตลกที่มีชื่อเสียงหัวหน้าคณะเด๋อ ดอกสะเดา   ซึ่งขณะนั้นกำลังทำวงดนตรีลูกทุ่งอยู่ โดยเข้าไปอาศัยกินอยู่หลับนอนในบ้านของเด๋อเลย ด้วยความที่ชื่นชอบเด๋อเป็นการส่วนตัว จากการแนะนำของเอกพจน์ วงศ์นาค นักร้องลูกทุ่งชื่อดังที่รู้จักกันดีกับตี๋ จนเสมือนเป็นพี่น้องกัน
ตี๋ ได้ทำหน้าที่เป็นมือกลองตีรับในจังหวะที่เล่นมุขตลกบนเวที โดยทำหน้าที่นี้อย่างเดียวอยู่นานถึง 2 ปี จนกระทั่งวันหนึ่งในปี 2530 ได้มีเหตุบังเอิญให้ต้องเล่นตลกสด ๆ บนเวทีครั้งแรก ในเรื่อง ผู้ชนะสิบทิศ จากการที่ดู๋ ดอกกระโดน ที่ถูกวางตัวไว้แต่แรก ไม่อาจเล่นได้ อีกทั้งผู้ที่วางตัวให้เป็นนักแสดงสำรองก็เกิดอุบัติเหตุทางรถยนต์ ไม่อาจเล่นได้ โอกาสเลยตกมาที่ตี๋ ซึ่งรู้จังหวะรับส่งมุขเป็นอย่างดี จากการเรียนรู้แบบครูลักพักจำมานานถึง 2 ปี
จนกระทั่งในปี 2540 ได้เล่นภาพยนตร์เรื่องแรก คือ ถ้าแน่จริงลองสิ และมีชื่อเสียงเป็นที่รู้จักโดยทั่วไป ในปี 2546 เมื่อได้เล่นละครโทรทัศน์แนวซิตคอมเรื่อง บางรักซอย 9 ทางช่อง 9 ในบทของ "แมน" คู่กับเหลือเฟือ มกจ๊ก ซึ่งเป็นตัวละครที่มีบุคลิกตรงข้ามกับ "ชัดเจน" ที่รับบทโดย ศักดิ์สิทธิ์ แท่งทอง
ชีวิตส่วนตัว ตี๋ สมรสแล้วกับบุคคลในวงการบันเทิง โดยภรรยาเป็นผู้ที่ติดต่อเบื้องหลัง ทั้งคู่มีบุตรชายด้วยกันทั้งหมด 1 คน และมีบุตรที่เกิดจากภรรรยาคนเก่าของตี๋อีก 1 คน และมีกิจการของตัวเอง คือ ไอศกรีมทอด
ผลงาน > ภาพยนตร์

2539: กลิ่นสีและทีแปรง
2540: ถ้าแน่จริงลองสิ
2545: ผีหัวขาด
2550: ก่อนบ่ายเดอะมูฟวี่ ตอนรักนะ...พ่อต๊ะติ๊งโหน่ง
2551: ห้าแถว
2553: โยมผีพ่อ
2553: ผู้ชาย ลัลล้า
2553: สาระแนสิบล้อ
2553: ยายสั่งมาใหญ่
2553: บ้านฉัน..ตลกไว้ก่อน (พ่อสอนไว้)
2555: คู่เวร คู่กรรม
2556: เมียมากพระโขนง
2556: ยืมวันเสาร์ คืนเช้าวันจันทร์
ผลงาน > รายการโทรทัศน์

ก่อนบ่ายคลายเครียด
ตลบหลังตลาด
ครอบครัวขำ
ยุทธการสะท้านตับ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 5
| พ> ศ. | เรื่อง | รับบท | หมายเหตุ |
| --- | --- | --- | --- |
| 2544 | เขยซ่าส์ พ่อตาแสบ |  |  |
| 2549 | ลอดลายมังกร | อาจั๊ว |  |
| 2551 | หีบหลอนซ่อนวิญญาณ | ดาบสนิท |  |
| 2554 | เมียไม่ใช่เมีย | มาโนช |  |
| 2555 | บ่วงรัก | ศักดา |  |
| 2555 | เจ้าแม่จำเป็น | ทรงวุฒิ |  |
| 2556 | อีสา-รวีช่วงโชติ | ลุงสุข |  |
ละครโทรทัศน์ทั้งหมดด้านล่างนี้ออกอากาศทางช่อง 7HD
| พ> ศ. | เรื่อง | รับบท | หมายเหตุ |
| --- | --- | --- | --- |
| 2546 | ศิลปินเถื่อน |  |  |
| 2550 | มดใสหัวใจซ่าส์ | กิ่งทอง |  |
| 2551 | สายสืบหน้าใส | จ่าเข้ม |  |
| 2552 | หวานใจยัยต่างดาว | โป้ง |  |
| 2552 | กำนันอี๊ด |  |  |
| 2563 | สายสืบกุ๊กกุ๊กกู๋ | จ่าชาญ |  |
ละครโทรทัศน์ทั้งหมดด้านล่างนี้ออกอากาศทางช่อง 3 เอชดี
| พ> ศ. | เรื่อง | รับบท | หมายเหตุ |
| --- | --- | --- | --- |
| 2543 | สาวน้อยคาเฟ่ | ตี๋ | รับเชิญ |
| 2543 | แก้วกลางดง | โซเผ่า |  |
| 2546 | รักพันลึก |  |  |
| 2547 | ไอ๊หยา อาตือ | กุ้ย |  |
| 2547 | เขยมะริกัน |  |  |
| 2548 | คนละวัย หัวใจเดียวกัน |  |  |
| 2552 | ผู้ใหญ่ลีกับนางมา | ทองใบ |  |
| 2553 | มนต์รักลูกทุ่ง |  |  |
| 2555 | บ้านนอกเข้ากรุง | ประจิต |  |
| 2557 | คู่ปรับสลับร่าง | อากาศ |  |
| 2557 | ภพรัก | จ่านกน้อย |  |
| 2557 | รักนี้เจ้จัดให้ |  |  |
| 2562 | ลูกผู้ชาย : ภูผา | ลุงแดง |  |
| 2562 | รักจังเอย | น้าแช่ม |  |
| 2562 | ด้ายแดง | เถ้าแก่เฮ้ง / อาปา |  |
| 2564 | พิภพหิมพานต์ | ส่างหม่อง |  |
| 2565 | ภูตแม่น้ำโขง | ลุงจันดี |  |
| 2567 | รักท่วมทุ่ง | ผู้ใหญ่กุศล |  |
| 2568 | อีบัวกับไอ้ขวัญ | เถ้าแก่บุญ |  |
| 2568 | ยิหวาดาตัง |  |  |
ละครโทรทัศน์ทั้งหมดด้านล่างนี้ออกอากาศทางช่องวัน 31
| พ> ศ. | เรื่อง | รับบท | หมายเหตุ |
| --- | --- | --- | --- |
| 2558 | ตะวันตัดบูรพา | จ่าส่ง |  |
| 2559 | เรือนร้อยรัก | กล่ำ |  |
| 2560 | เธอคือพรหมลิขิต | เสนาะ |  |
| 2560 | ล่า | จ่ายศ |  |
| 2561 | สงครามนักปั้น | ณรงค์ มู่ศรศรี (ดุ่ย) | คู่กับ วาสนา พูนผล |
| 2561 | ขุนปราบดาบข้ามภพ | สุชาติ ศิริมณีแก้ว | คู่กับ จอย ชวนชื่น |
| 2562 | สายลับจับกลิ่น | จ่าภพ |  |
| 2562 | สงครามนักปั้น 2 | ณรงค์ มู่ศรศรี (ดุ่ย) | คู่กับ วาสนา พูนผล |
| 2564 | แก้วลืมคอน | แป๊ะลิ้ม | คู่กับ อุ่นเรือน ราโชติ |
| 2564 | เล่ห์ลวง | เกรียงไกร รักศุภผล (พ่อเกรียง) | คู่กับ ณหทัย พิจิตรา |
| 2564 | ผู้ใหญ่สันต์ กำนันศรี | สามารถ สง่าหมาย (ไก่) | คู่กับ วรินทราย เจียรนันทรานนท์ |
| 2565 | คุณชาย | อาเป่า |  |
| 2568 | พ่อจ๋าแม่อยู่ไหน |  |  |
ละครโทรทัศน์ทั้งหมดด้านล่างนี้ออกอากาศทางGMM 25
| พ> ศ. | เรื่อง | รับบท | หมายเหตุ |
| --- | --- | --- | --- |
| 2565 | รักนี้เจ้านายจอง Boss & Me | พ่อโจ๊ก | คู่กับ วราพรรณ หงุ่ยตระกูล |
ละครโทรทัศน์ทั้งหมดด้านล่างนี้ออกอากาศทางช่องเวิร์คพอยท์
| พ> ศ. | เรื่อง | รับบท | หมายเหตุ |
| --- | --- | --- | --- |
| 2566 | ครูเพ็ญศรีกับเลดี้ปอบ | ลุงโอ่ง (รับเชิญ) |  |
| 2567 | นางทาสหัวทอง | ชด |  |
ละครโทรทัศน์ทั้งหมดด้านล่างนี้ออกอากาศทางช่อง อมรินทร์ทีวี
| พ> ศ. | เรื่อง | รับบท | หมายเหตุ |
| --- | --- | --- | --- |
| 2566 | สงครามเงิน | ตาจ่า (รับเชิญ) |  |
ผลงาน > ซิตคอม

| พ> ศ. | เรื่อง | รับบท | ช่อง |
| --- | --- | --- | --- |
| 2545 | เฮง เฮง เฮง | อาซ้ง (รับเชิญ) | ช่อง 7 |
| 2546 - 2555 | บางรักซอย 9 | พรเทพ ชูโต (แมน) | โมเดิร์นไนน์ทีวี |
| 2547 | ระเบิดเถิดเทิง ตอน ทายาทพันล้าน |  | ททบ.5 |
| 2553 | บ้านนี้ที่บางรัก | พรเทพ ชูโต (แมน) | โมเดิร์นไนน์ทีวี |
| 2555 | ระเบิดเที่ยงแถวตรง ตอน บททดสอบ |  | ททบ.5 |
| 2556 | รักนี้ผีคุ้ม | ผีฉลอง | ช่องเวิร์คพอยท์ |
| 2556 | ลูกพี่ลูกน้อง | หมอแป๊ะ (รับเชิญ) | โมเดิร์นไนน์ทีวี |
| 2556 | บ้านนี้มีรัก | อาแปะ / อาตี๋ (รับเชิญ) | โมเดิร์นไนน์ทีวี |
| 2557 | เป็นต่อ New Season | เดช (รับเชิญ) | ช่องวัน |
| 2558 - 2559 | มือปราบกุ๊กกุ๊กกู๋ | จ่าโชค | ช่องวัน |
| 2558 | ระเบิดเถิดเทิง สิงโตทอง ตอน คนที่เหมาะสม |  | ช่องเวิร์คพอยท์ |
| 2558 | ระเบิดเถิดเทิง สิงโตทอง ตอน เนื้อคู่ |  | ช่องเวิร์คพอยท์ |
| 2559 | ครอบครัวหรรษา | ชาตรี | ททบ.5 เอชดี |
| 2559 - 2561 | บางรักซอย 9/1 | พรเทพ ชูโต (แมน) | ช่องวัน 31 |
| 2561 | รักล้น ๆ คนเต็มบ้าน | เด่นชัย (รับเชิญ) | ช่องวัน 31 |
| 2561 | ฮาตามนัด |  | อมรินทร์ทีวี |
| 2561 | สภากาแฟ 4.0 | เทศกิจทศ (รับเชิญ) | อมรินทร์ทีวี |
| 2562 | สุภาพบุรุษสุดซอย 2019 | เด่นชัย (รับเชิญ) | ช่องวัน 31 |
| 2563 | สุภาพบุรุษสุดซอย 2020 | เด่นชัย | ช่องวัน 31 |
| 2564 | สุภาพบุรุษสุดซอย 2021 | เด่นชัย | ช่องวัน 31 |
| 2565 | สุภาพบุรุษสุดซอย 2022 | เด่นชัย | ช่องวัน 31 |
| 2566 | สุภาพบุรุษสุดซอย 2023 | เด่นชัย | ช่องวัน 31 |
| 2567 | สุภาพบุรุษสุดซอย 2024 | เด่นชัย | ช่องวัน 31 |
ผลงาน > ละครเทิดพระเกียรติ

| พ> ศ. | เรื่อง | รับบท | ช่อง |
| --- | --- | --- | --- |
| 2559 | เราเกิดในรัชกาลที่ ๙ เดอะซีรีส์ ตอน ชีวิตเพื่อให้ | กี่ | ช่องวัน 31 |
จักรพงษ์ สมบูรณ์

| ข้อมูลส่วนตัว |
| --- | --- | --- | --- |
ชื่อเต็ม:  ส.ท.จักรพงษ์ สมบูรณ์
วันเกิด:   (1981-12-22) 22 ธันวาคม ค.ศ. 1981 (43 ปี)
สถานที่เกิด:  ราชบุรี ประเทศไทย
ส่วนสูง:  1.72 m (5 ft 7 1⁄2 in)
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
|  |  หนองบัว พิชญ |   |   |
|  |  อาร์มี่ ยูไนเต็ด |   |   |
| 2017–2018 |  บ้านค่าย ยูไนเต็ด |  5 |  (0) |
| 2019 |  ศรีสะเกษ |  8 |  (0) |
| 2019–2022 |  ปลวกแดง ยูไนเต็ด |  32 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
สิบโท จักรพงษ์ สมบูรณ์ ชื่อเล่น โย  เป็นนักฟุตบอลชาวไทย เกิดเมื่อวันที่ 22 ธันวาคม พ.ศ. 2524 ที่จังหวัดราชบุรี เขาเคยเป็นนักเตะให้กับ สโมสรฟุตบอลหนองบัว พิชญ, สโมสรฟุตบอลอาร์มี่ ยูไนเต็ด, สโมสรฟุตบอลศรีสะเกษ และปลวกแดง ยูไนเต็ด
โคลนถล่ม

โคลนถล่มพัดสะพานและถนนขาด ใน อ.ท่าปลา อุตรดิตถ์
โคลนถล่ม เป็นภัยธรรมชาติ คือ คำเรียกรวม ๆ ของการเคลื่อนที่ของมวลสาร (Mass  movement หรือ mass-wasting) ซึ่งคือ กระบวนการเคลื่อนตัวของมวลหิน ดินและทรายลงมาตามความลาดชันภายใต้แรงดึงดูดของโลกเป็นหลัก โดยอาจอาศัยตัวกลางระหว่างการพัดพา ยกตัวอย่างเช่น น้ำ ลม และธารน้ำแข็ง ซึ่งตัวกลางเหล่านี้เป็นตัวช่วยเสริมการย้ายมวล ดังนั้นหากตะกอนอิ่มตัวด้วยน้ำ แรงเสียดทานระหว่างเม็ดตะกอนจะลดลง การย้ายมวลจึงเกิดได้ดีขึ้น
หลายคนเข้าใจว่า การย้ายมวลเกิดเฉพาะบนแผ่นดิน (Continents) เท่านั้น แต่จากการศึกษาทางธรณีฟิสิกส์และการลำดับชั้นหินตะกอนพบว่า บริเวณไหล่ทวีปของมหาสมุทรหลายแห่ง มีการเคลื่อนตัวของตะกอนเช่นเดียวกับบนแผ่นดิน และจัดเป็นการเคลื่อนตัวอย่างรวดเร็วลงมาตามความลาดชัน เรียกว่า กระแสน้ำขุ่นข้น (Turbidity Current)
กระบวนการเกิดดินหรือโคลนถล่ม

ส่วนใหญ่การย้ายมวลที่กล่าวถึงกันบ่อย ๆ คือ แผ่นดินเลื่อน (Landslide) หรือดินถล่ม โดยรวมเอาวิธีการย้ายมวลทุกรูปแบบไว้ด้วยกัน ซึ่งความจริงยังไม่ถูกต้องมากนัก รูปแบบการย้ายมวลมีหลายกระบวนการด้วยกัน โดยถือปัจจัยเหล่านี้เป็นตัวกำหนด
ความเร็วของการย้ายมวล
ปริมาณน้ำที่เข้ามาเกี่ยวข้อง
ชนิดของสารที่เกิดการย้ายมวล
ความลาดชันของพื้นที่
หากจำแนกตาม Sharpe (1938) จะพิจารณาความเร็วของการย้ายมวล ปริมาณน้ำและความลาดชันของพื้นที่เป็นสำคัญ โดยเรียงลำดับจาก ปริมาณน้ำน้อยและมีการเคลื่อนตัวของมวลสารมาก ในพื้นที่ความลาดชันสูง – ปริมาณน้ำมากและมีการเคลื่อนตัวของมวลสารน้อย ในพื้นที่ความลาดชันต่ำ ดังนี้
แผ่นดินถล่ม
กองหินจากการถล่ม ซึ่งเป็นการถล่มอย่างรวดเร็วจากเทือกเขาสูงชัน โดยอัตราความเร็วอาจมากกว่า 800 กิโลเมตรต่อชั่วโมง สามารถทำลายสิ่งต่าง ๆ ที่ขวางกั้น
ดินเลื่อน เป็นการเคลื่อนตัวของหินหรือหินผุตามไหล่เขาหรือลาดเขาจากแรงดึงดูดของโลก การเลื่อนตัวเป็นไปอย่างช้า ๆ จนสามารถกำหนดขอบเขตของการเลื่อนตัวด้านข้าง ถ้าปริมาณน้ำมากขึ้นและการเคลื่อนตัวเร็วขึ้นดินเลื่อนอาจเปลี่ยนเป็นโคลนไหล
น้ำหลากแผ่ซ่าน เป็นลักษณะการหลั่งไหลของน้ำแผ่ซ่านจากที่สูงลงสู่ที่ต่ำ ขณะฝนตกหนัก เพราะปริมาณน้ำมีมากจนไหลลงร่องห้วยลำธารต่าง ๆ ซึ่งจะทำให้เกิดการไหลแผ่ซ่านของน้ำออกเป็นผืนบาง ๆ บนผิวดิน
การกร่อนแบบพื้นผิว เป็นการกร่อนผุพังของพื้นผิวที่มักเกิดในฤดูฝน เพราะน้ำฝนไหลหลากลงสู่ร่องลำธารต่าง ๆ ไม่ทันจึงไหลแผ่ซ่านไปตามพื้นดินที่ต่ำกว่า ทำให้เกิดการกัดกร่อนเป็นบริเวณกว้างกว่าน้ำหลากแผ่ซ่าน
ธารน้ำ
ข้อสังเกตหรือสิ่งบอกเหตุ

การย้ายมวลบางครั้งเกิดขึ้นมาอย่างไม่มีเหตุผลหรือโอกาสการระมัดระวังน้อยมาก โดยส่วนใหญ่ การย้ายมวลมักเกิดจากเหตุการณ์ต่อไปนี้เป็นตัวกระตุ้น
การสั่นไหวอย่างรุนแรง หรือการเกิดแผ่นดินไหว พลังงานที่เกิดจากแผ่นดินไหวสามารถถ่ายทอดมายังพื้นดิน ทำให้เกิดการเสียสมดุลของพื้นที่ลาดเอียง (Slope Failure)
การเปลี่ยนความลาดชัน หรือ การถอดส่วนค้ำจุน
การกัดลึก ของลำธารตามตลิ่งหรือการกัดเซาะของคลื่นตามชายฝั่งทะเล โดยเฉพาะคลื่นลมแรงที่มีความเร็วและความแรงสูงมาก กระแทกกับชายฝั่งจนทำให้เกิดการเสียสมดุลของพื้นที่และเกิดแผ่นดินเลื่อนในที่สุด กรณีพื้นที่หมู่เกาะฮาวายซึ่งร่นเข้าไปในแผ่นดิน เนื่องจากคลื่นกระแทกหินภูเขาไฟที่มีรอยแตกถี่ ๆ บริเวณด้านล่างของผา จนเกิดการเลื่อนลง ทำให้หินที่วางตัวอยู่ด้านบนพังตัวลงมา
ฝนตกหนัก ฝนที่ตกหนักและยาวนานอาจทำให้พื้นดินที่เอียงเทอิ่มตัวด้วยน้ำ และเกิดการเสียสมดุล ด้วยเหตุนี้การย้ายมวลจึงเกิดขึ้นบ่อยในบริเวณที่มีฝนตกชุก
การระเบิดของภูเขาไฟ เป็นสภาวะหนักที่กระตุ้นให้เกิดแผ่นดินเลื่อนหรือถล่ม ภูเขาไฟชนิดเป็นชั้น มักประกอบด้วยธารหินละลายและเถ้าถ่านไหลที่ยังไม่แข็งตัวและไม่เสถียรจึงอาจก่อให้เกิดการถล่มลงมาได้
โคลนถล่มในประเทศไทย

23 พฤษภาคม พ.ศ. 2549 เกิดฝนตกหนักและน้ำท่วมฉับพลัน ส่งผลให้มีดินโคลนถล่มในพื้นที่ อ. ลับแล จ. อุตรดิตถ์ เสียชีวิต 87 คน สูญหาย 29 คน
11 สิงหาคม พ.ศ. 2544 น้ำป่าโคลนถล่ม ที่ ต. น้ำก้อ ต. น้ำชุน ต. หนองไขว่ ใน อ. หล่มสัก จ. เพชรบูรณ์ บ้านเรือนเสียหาย 515 ครัวเรือน มีผู้เสียชีวิตมากกว่า 131 คน
4 พฤษภาคม พ.ศ. 2544 น้ำป่าทะลักจากอุทยานแห่งชาติเวียงโกศัย ถล่มใส่หลายหมู่บ้านใน อ. วังชิ้น จ. แพร่ มีผู้เสียชีวิต 23 คน สูญหาย 16 ราย บาดเจ็บ 58 ราย
22 พฤศจิกายน พ.ศ. 2531 เหตุการณ์ดินโคลนถล่มในอำเภอพิปูน พ.ศ. 2531 ที่ ต. กะทูน อ. พิปูน จ. นครศรีธรรมราช มีผู้เสียชีวิตถึง 700 คน
โคลนถล่มที่ตำบลกะทูน อำเภอพิปูน จังหวัดนครศรีธรรมราช

(เหตุการณ์ดินโคลนถล่มในอำเภอพิปูน พ.ศ. 2531) ก่อนวันเกิดเหตุ 3- 4 วันได้เกิดพายุดีเพรสชั่น มีฝนตกปรอย ๆ ต่อเนื่องมาหลายวัน ทำให้พื้นดินรวมทั้งเชิงเขาที่ชาวบ้านขึ้นไปปลูกยางพาราบนพื้นที่เดิมที่เปรียบเสมือนฟองน้ำตั้งเอียงที่พอซับน้ำได้พอประมาณเท่านั้น หมดขีดความสามารถในการอุ้มน้ำ น้ำที่อุ้มไว้อย่างเอียง ๆ เต็มที่แล้วนั้น นอกจากจะทำให้ดินมีน้ำหนักมากขึ้น ยังลดความฝืดของอณูดินเองกับหล่อลื่นรากพืชที่ช่วยกันต้านแรงดึงดูดของโลกไว้ เมื่อมีฝนระลอกใหญ่ตกเพิ่มเติมลงมาในวันที่ 22 พฤศจิกายน พ.ศ. 2531 ดังกล่าว จึงทำให้พื้นที่ที่หมดขีดความสามารถในการอุ้มน้ำส่วนบนบางส่วนพังทลายลงมาในรูปของโคลนถล่มพร้อมกับต้นไม้เดิมและต้นยางพาราไหลทลายทับถมลงมาในลักษณะโดมิโน พื้นที่ลาดชันบางส่วนแม้จะแข็งแรงรับนำหนักตัวเองได้พอควรอยู่ก่อน ย่อมไม่อาจรับน้ำหนักโคลนและท่อนไม้ที่ไหลทะลักที่มีความเร่งเพิ่มยกกำลังสองตามกฎแรงดึงดูดของโลก นอกจากนี้น้ำส่วนบนที่เบากว่ายังยกระดับสูงได้อย่างรวดเร็วภายในเวลานับเป็นเพียงนาทีเท่านั้น บ้านเรือนที่ปกติปลูกสูงพอสมควรก็มักถูกทำลายได้มากมายในพริบตาเช่นกัน
แอ่งตำบลกระทูนมีพื้นที่ประมาณ 70 ตารางกิโลเมตร มีทางน้ำและลำธารหลายสายซึ่งรับน้ำจากเชิงเขาโดยรอบที่เรียกว่าพื้นที่รับน้ำ (Watershed) ที่ประมาณจากแผนที่ภูมิประเทศเพียง 200-300 ตารางกิโลเมตรไหลมารวมที่ช่องระบายน้ำออกจากแอ่งเขาพิปูนที่กว้างเพียงประมาณ 70 เมตร ทำให้โคลนและซุงมารวมจุดขวางทางอยู่ ความเสียหายต่อชีวิตและทรัพย์สินจึงเกิดสูงมากที่สุดครั้งหนึ่งในประวัติศาสตร์
เหตุการณ์ในลักษณะนี้ไม่เกิดขึ้นบ่อย แต่เป็นที่ตระหนักกันดีในเชิงอุทกศาสตร์และการป้องกันภัยธรรมชาติ ชาวบ้านและทางราชการที่ไม่เกี่ยวข้องโดยตรงจึงให้ความสำคัญน้อย และมักปล่อยให้มีการตั้งถิ่นฐานในพื้นที่เสี่ยงนั้นต่อไปอีกเมื่อเวลาเนิ่นออกไปด้วยเหตุผลทางสังคม กฎหมายที่มีอยู่ก็เพียงเพื่อบรรเทาและให้ความช่วยเหลือในระยะสั้น มิได้กำหนดมาตรการทางกฎหมายในด้านการตั้งถิ่นฐานระยะยาวบนพื้นที่เสี่ยงไว้
ปรากฏการณ์โลกร้อน (Global Warming) แม้จะเป็นปรากฏการณ์ธรรมชาติระยะยาว แต่การพัฒนาอุตสาหกรรมอย่างรวดเร็วและการเผาผลาญเชื้อเพลิงซากดึกดำบรรพ์จำนวนมหาศาลของมนุษย์กำลังเพิ่มอัตราความเร็วและความรุนแรงของภัยธรรมชาติที่รุนแรงและค่อนข้างพยากรณ์ได้ยาก ประเทศไทยมีพื้นที่เสี่ยงสูงเช่นนี้มากมายหลายแหล่ง รวมทั้งพื้นที่ที่กรมทรัพยากรธรณีได้ประกาศไว้แล้วจึงไม่ควรละเลยภัยธรรมชาติประเภทโคลนถล่มอีกต่อไป
แหล่งข้อมูลอื่น

พระราชบัญญัติป้องกันฝ่ายพลเรือน พ.ศ. 2522 เก็บถาวร 2006-08-13 ที่ เวย์แบ็กแมชชีน
รู้ได้อย่างไรว่าที่ไหนจะเกิด ดินถล่ม-โคลนถล่ม? เก็บถาวร 2006-01-07 ที่ เวย์แบ็กแมชชีน กรุงเทพไอที นสพ. กรุงเทพธุรกิจ  9 ก.ย. 2547
จรัส พั้วช่วย

| จรัส พั้วช่วยม> ป.ช., ม.ว.ม. |
| --- | --- |

รองประธานสภาผู้แทนราษฎร
ดำรงตำแหน่ง 12 ตุลาคม พ.ศ. 2537 – 19 พฤษภาคม พ.ศ. 2538
ก่อนหน้า: ถวิล ไพรสณฑ์
ถัดไป: สุธรรม แสงประทุม
รัฐมนตรีประจำสำนักนายกรัฐมนตรี
ดำรงตำแหน่ง 18 กรกฎาคม พ.ศ. 2538 – 28 กุมภาพันธ์ พ.ศ. 2539
นายกรัฐมนตรี: บรรหาร ศิลปอาชา
รัฐมนตรีช่วยว่าการกระทรวงการต่างประเทศ
ดำรงตำแหน่ง 14 ธันวาคม พ.ศ. 2533 – 23 กุมภาพันธ์ พ.ศ. 2534
นายกรัฐมนตรี: พลเอก ชาติชาย ชุณหะวัณ
ก่อนหน้า: อำนวย ยศสุข
ถัดไป: ศาสตราจารย์พิเศษ วิเชียร วัฒนคุณ
ดำรงตำแหน่ง 28 กุมภาพันธ์ พ.ศ. 2539 – 24 พฤษภาคม พ.ศ. 2539
นายกรัฐมนตรี: บรรหาร ศิลปอาชา
ก่อนหน้า: สุรินทร์ พิศสุวรรณ
ถัดไป: ตนเอง
ดำรงตำแหน่ง 28 พฤษภาคม พ.ศ. 2539 – 1 กรกฎาคม พ.ศ 2539
นายกรัฐมนตรี: บรรหาร ศิลปอาชา
ก่อนหน้า: ตนเอง
ถัดไป: ประชา คุณะเกษม
รัฐมนตรีช่วยว่าการกระทรวงคมนาคม
ดำรงตำแหน่ง 29 กันยายน พ.ศ. 2535 – 12 ตุลาคม พ.ศ. 2537
นายกรัฐมนตรี: ชวน หลีกภัย
ก่อนหน้า: หม่อมหลวงเชิงชาญ กำภู
ถัดไป: คุณหญิง สุดารัตน์ เกยุราพันธุ์
 
ข้อมูลส่วนบุคคล
เกิด: 24 กันยายน พ.ศ. 2492 อำเภอหล่มสัก จังหวัดเพชรบูรณ์
เสียชีวิต: 10 กุมภาพันธ์ พ.ศ. 2553 (60 ปี) ประเทศลาว
ศาสนา: พุทธ
พรรคการเมือง: มัชฌิมาธิปไตย
คู่สมรส: สุชาดา พั้วช่วย

จรัส พั้วช่วย อดีตรัฐมนตรีประจำสำนักนายกรัฐมนตรี อดีตรองประธานสภาผู้แทนราษฎร อดีตรัฐมนตรีช่วยว่าการกระทรวงการต่างประเทศ และกระทรวงคมนาคม และอดีตสมาชิกสภาผู้แทนราษฎรจังหวัดเพชรบูรณ์ 9 สมัย
ประวัติ

จรัส พั้วช่วย เกิดเมื่อวันที่ 24 กันยายน พ.ศ. 2492 ที่อำเภอหล่มสัก จังหวัดเพชรบูรณ์ สำเร็จการศึกษาระดับปริญญาตรี สาขาวิชารัฐศาสตร์ จากมหาวิทยาลัยเชียงใหม่
จรัส พั้วช่วย เสียชีวิตด้วยอุบัติเหตุตกจากรถไถในฟาร์มของตนเอง ที่ประเทศลาว เมื่อวันที่ 10 กุมภาพันธ์ พ.ศ. 2553
จรัส พั้วช่วย มีพี่สาวเป็นนักการเมืองคนหนึ่ง คือ ฐิตินันท์ พั้วช่วย อดีตนายกเทศมนตรีเมืองหล่มสัก ซึ่งเป็นมารดาของ จักรัตน์ พั้วช่วย ส.ส.เพชรบูรณ์
การทำงาน

จรัส พั้วช่วย เริ่มเข้าสู่งานการเมืองโดยการเป็นสมาชิกสภาผู้แทนราษฎร จังหวัดเพชรบูรณ์ ในการเลือกตั้ง พ.ศ. 2522 สังกัดพรรคกิจสังคม และได้รับเลือกตั้งติดต่อกันมาหลายสมัยและหลายพรรคการเมือง อาทิ พรรคกิจประชาคม พรรคเอกภาพ พรรคพลังธรรม และพรรคประชาธิปัตย์ตามลำดับ นอกจากนี้ เคยได้รับแต่งตั้งเป็นเลขานุการรัฐมนตรีว่าการกระทรวงเกษตรและสหกรณ์ ใน พ.ศ. 2526 เป็นรัฐมนตรีช่วยว่าการกระทรวงการต่างประเทศ ใน พ.ศ. 2533 เป็นรัฐมนตรีช่วยว่าการกระทรวงคมนาคม ใน พ.ศ. 2535 ต่อมาใน พ.ศ. 2537 ได้รับแต่งตั้งเป็นรองประธานสภาผู้แทนราษฎร และเป็นรัฐมนตรีประจำสำนักนายกรัฐมนตรี ใน พ.ศ. 2538 และเป็นรัฐมนตรีช่วยว่าการกระทรวงการต่างประเทศ ในสมัยที่ 2 ใน พ.ศ. 2539
ในการเลือกตั้ง พ.ศ. 2550 ได้ลงสมัคร ส.ส.ในสังกัดพรรคมัชฌิมาธิปไตย แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
งูเหลือม

| งูเหลือม ช่วงเวลาที่มีชีวิตอยู่: สมัยไพลสโตซีนถึงปัจจุบัน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน 
อันดับ:: กิ้งก่าและงู 
อันดับย่อย:: งู Serpentes
วงศ์:: วงศ์งูเหลือม 
สกุล:: Malayopython  (Schneider, 1801)
สปีชีส์:: Malayopython reticulatus
ชื่อทวินาม
Malayopython reticulatus (Schneider, 1801)

ชื่อพ้อง
  รายชื่อ  Boa reticulata  Schneider, 1801   Boa rhombeata  Schneider, 1801   Boa phrygia  Shaw, 1802   Coluber javanicus  Shaw, 1802   Python schneideri  Merrem, 1820   Python reticulatus  — Gray, 1842   Python reticulatus  — Boulenger, 1893   Morelia reticulatus  — Welch, 1988   Python reticulatus  — Kluge, 1993   Broghammerus reticulatus  — Hoser, 2004   Malayopython reticulatus  — Reynolds et al., 2014  
งูเหลือม (ชื่อวิทยาศาสตร์: Malayopython  reticulatus) จัดอยู่ในไฟลัมสัตว์มีแกนสันหลัง ชั้นสัตว์เลื้อยคลาน เป็นงูขนาดใหญ่ ลำตัวยาวเฉลี่ยประมาณ 3.5-6 เมตร จัดเป็นงูที่ยาวที่สุดของโลกซึ่งตัวที่ยาวที่สุดยาวถึง 9.6 เมตร ถูกจับได้เมื่อ ค.ศ. 1917 ที่ เกาะซีลิเบทในมาเลเซีย โดยมีความยาวกว่างูอนาคอนดาที่พบในทวีปอเมริกาใต้ แต่มีน้ำหนักน้อยกว่า อาจจะหนักน้อยกว่างูอนาคอนดาได้ถึงครึ่งเท่าตัว
งูเหลือมเป็นหนึ่งในสิ่งมีชีวิตที่ถูกจัดอยู่ในชนิดนอกเกณฑ์สูญพันธุ์ เนื่องจากการขยายพันธุ์อย่างกว้างขวางในหลายภูมิภาค อย่างไรก็ดี ในหลายประเทศที่สภาพแวดล้อมเอื้อต่อการขยายพันธุ์ พบว่า งูเหลือมถูกล่าเพื่อเอาหนังและนำไปใช้ในจุดประสงค์ทางการแพทย์ รวมทั้งถูกขายเพื่อนำไปเป็นสัตว์เลี้ยง ด้วยเหตุนี้ งูเหลือมจึงถือเป็นหนึ่งในสัตว์เลื้อยคลานที่มีความสำคัญทางเศรษฐกิจมากทีสุดชนิดหนึ่งของโลก งูเหลือมยังเป็นนักว่ายน้ำที่เก่งกาจ มักมีรายงานการค้นพบประชากรในพื้นที่ห่างไกลทะเล และขยายพันธุ์ในบริเวณหมู่เกาะต่าง ๆ ซึ่งอยู่ในขอบเขตการกระจายพันธุ์
งูเหลือมเป็นงูไม่มีพิษ การโจมตีมนุษย์ที่โตเต็มวัยจนถึงแก่ความตายนั้นพบเห็นได้น้อยมาก (รวมถึงกรณีการรายงานว่ามีมนุษย์อย่างน้อยหกรายถูกงูเหลือมกิน)
ศัพทมูลวิทยา

ชื่อวิทยาศาสตร์ของงูเหลือม คือ reticulatus เป็นภาษาละตินหมายถึง "เหมือนแห" หรือ "ร่างแห" อันหมายถึงลวดลายบนตัวงู ที่มองดูคล้ายร่างแห อันเป็นที่มาของชื่อสามัญในภาษาอังกฤษด้วย
ลักษณะทั่วไป

ปากมีขนาดใหญ่และฟันแหลมคม ขากรรไกรแข็งแรงมากและสามารถถอดขากรรไกรในการกลืนเหยื่อที่มีขนาดใหญ่ได้ เกล็ดบริเวณลำตัวตั้งแต่ปลายหัวจรดปลายหางมีสีเหลืองหรือสีเหลืองปนน้ำตาล พื้นของตัวสีน้ำตาลแดง มีลายแบ่งเป็นวงมีหลายสี ที่บริเวณส่วนหัวมีเส้นสีดำขนาดเล็กเรียวยาว เรียกว่า "ศรดำ" จนเกือบถึงปลายปาก หัวเด่นแยกออกจากคออย่างชัดเจน ปลายหางยาวแหลม เกล็ดเรียบเรียงเป็นแถวได้ระหว่าง 69 ถึง 74 แถวที่บริเวณกลางลำตัว เกล็ดทวารเป็นแผ่นเดี่ยว
พฤติกรรม

จัดในอยู่ประเภทงูไม่มีพิษ เลื้อยช้า ๆ และอาจดุตามสัญชาตญาณเมื่อมีศัตรู ออกหากินกลางคืน หากินทั้งบนบกและในน้ำ อาศัยนอนตามโพรงดินโพรงไม้ในที่มืดและเย็น หลาย ๆ วันจึงจะออกหากินครั้งหนึ่ง งูเหลือมกินสัตว์แทบทุกชนิดโดยมักดักซุ่มรอเหยื่อบนต้นไม้ เมื่อได้จังหวะจะทิ้งตัวลงมารัดเหยื่อยจนขาดอากาศหายใจ มีสีและลายกลืนไปกับธรรมชาติ สืบพันธุ์คล้ายงูหลาม (Python bivittatus) แต่มีระยะฟักไข่ 3 เดือน ลูกงูที่ออกจากไข่มีความยาวประมาณ 55 เซนติเมตร กินสัตว์ขนาดเล็ก เช่น นกหรือหนู หรือสัตว์เลี้ยงลูกด้วยนมขนาดกลางเช่น เก้ง, กวาง, สุนัข, กระต่าย, หนู, ไก่, เป็ด รวมทั้งสัตว์เลื้อยคลานด้วยกันเองขนาดกลาง เช่น ตัวเงินตัวทอง, ตะกวด จึงมักมีรายงานอยู่เสมอ ๆ ว่าเข้าไปแอบกินสัตว์เลี้ยงของมนุษย์ในเวลากลางคืน อีกทั้งมีรายงานว่าทำร้ายมนุษย์ได้ด้วย  อาศัยอยู่ได้ในป่าทุกประเภท ชอบอาศัยในที่ชื้น ในประเทศไทยพบได้ทั่วทุกภาค  ปัจจุบันถือเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
การกระจายพันธุ์

พบกระจายพันธุ์ในภูมิภาคเอเชียตะวันออกเฉียงใต้ตั้งแต่หมู่เกาะนิโคบาร์ , พม่า, ไทย, ลาว และกัมพูชา, เวียดนาม, มาเลเซีย, อินโดนีเซีย, เกาะสุมาตรา, เกาะบอร์เนียว, เกาะซูลาเวซี, เกาะชวา, เกาะลูซอน และหลายหมู่เกาะในหมู่เกาะฟิลิปปินส์
ปัจจุบันถือเป็นชนิดพันธุ์ต่างถิ่นของสหรัฐอเมริกา โดยมีการพบในอุทยานแห่งชาติเอเวอร์เกลดส์ เชื่อว่าถูกนำเข้ามาจากภูมิภาคเอเชียตะวันออกเฉียงใต้ของผู้ที่นิยมเลี้ยงสัตว์เลื้อยคลาน เช่นเดียวกับงูหลาม ได้รับความนิยมอย่างมากโดยเฉพาะในตัวที่สีและลวดลายแปลกไปจากทั่วไปหรือสีกลายเป็นสีเผือกซึ่งมีราคาขายที่แพงมาก  ซึ่งงูเหลือมเมื่อเทียบนิสัยกับงูหลามหรืองูเหลือมชนิดอื่น ๆ แล้ว ดุร้ายกว่ามาก เลี้ยงให้เชื่องได้ยาก
ไชยยศ สะสมทรัพย์

| ไชยยศ สะสมทรัพย์ม> ป.ช., ม.ว.ม. |
| --- | --- |
ไชยยศ ใน พ.ศ. 2531

รัฐมนตรีช่วยว่าการกระทรวงการคลัง
ดำรงตำแหน่ง 11 มีนาคม พ.ศ. 2548 – 19 กันยายน พ.ศ. 2549
นายกรัฐมนตรี: ทักษิณ ชินวัตร
ก่อนหน้า: วราเทพ รัตนากร สุชาติ เชาว์วิศิษฐ
ถัดไป: สมหมาย ภาษี
รัฐมนตรีประจำสำนักนายกรัฐมนตรี
ดำรงตำแหน่ง 14 พฤศจิกายน พ.ศ. 2540 – 4 ตุลาคม พ.ศ. 2541
นายกรัฐมนตรี: ชวน หลีกภัย
หัวหน้าพรรคเอกภาพ
ดำรงตำแหน่ง 29 สิงหาคม พ.ศ. 2538 – 13 พฤศจิกายน พ.ศ. 2543
ก่อนหน้า: อุทัย พิมพ์ใจชน
ถัดไป: ชาติวัฒน์ ชาติกรกุล
เลขาธิการพรรคเอกภาพ
ดำรงตำแหน่ง 20 กรกฎาคม พ.ศ. 2535 – 21 สิงหาคม พ.ศ. 2538
ก่อนหน้า: อุทัย พิมพ์ใจชน
ถัดไป: ฉัฐวัสส์ มุตตามระ
 
ข้อมูลส่วนบุคคล
เกิด: 5 ธันวาคม พ.ศ. 2493 (74 ปี) จังหวัดนครปฐม ประเทศไทย
ศาสนา: พุทธ
พรรคการเมือง: ชาติไทยพัฒนา
คู่สมรส: ชลชินี สะสมทรัพย์

ไชยยศ สะสมทรัพย์ อดีตรัฐมนตรีช่วยว่าการกระทรวงพาณิชย์ อดีตรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย และอดีตรัฐมนตรีช่วยว่าการกระทรวงการคลัง ในรัฐบาลดร.ทักษิณ ชินวัตร
ประวัติ

ไชยยศ สะสมทรัพย์ เกิดเมื่อวันที่  4 ธันวาคม พ.ศ. 2492 ที่ตำบลหนองปากโลง อำเภอเมือง จังหวัดนครปฐม เป็นบุตรของนายประเสริฐ และนางสุนีย์ สะสมทรัพย์ เป็นพี่น้องกับนายเผดิมชัย สะสมทรัพย์ นายไชยา สะสมทรัพย์ และนายอนุชา สะสมทรัพย์ สำเร็จการศึกษาจากโรงเรียนอำนวยศิลป์ และระดับปริญญาตรี ด้านการบริหารธุรกิจ จากมหาวิทยาลัยเซนต์หลุย  เมื่อปี พ.ศ. 2517
สมรสกับนางชลชินี สะสมทรัพย์ (เตชะไพบูลย์) พี่สาวของพรเทพ เตชะไพบูลย์ มีธิดา 1 คน บุตร 2 คน
การทำงาน

ไชยยศ สะสมทรัพย์ เป็นสมาชิกสภาผู้แทนราษฎร จังหวัดนครปฐม เคยทำงานการเมืองในสังกัดพรรคก้าวหน้า โดยรับตำแหน่งเป็นเลขาธิการพรรค และรองหัวหน้าพรรค ต่อมาจึงได้ย้ายมาเป็นเลขาธิการพรรคเอกภาพ และรับตำแหน่งรัฐมนตรีช่วยว่าการกระทรวงพาณิชย์ เป็นการรับตำแหน่งรัฐมนตรีครั้งแรกของนายไชยยศ สะสมทรัพย์
จากนั้นในปี พ.ศ. 2538 ไชยยศ สะสมทรัพย์ ก้าวสู่ตำแหน่งหัวหน้าพรรคเอกภาพ และเป็นรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย ในปี พ.ศ. 2540 ต่อมาได้ย้ายมาสังกัดพรรคไทยรักไทย และได้รับตำแหน่งรัฐมนตรีช่วยว่าการกระทรวงการคลัง จนถึงการรัฐประหารในประเทศไทย พ.ศ. 2549
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ศรัทธาในศาสนาพุทธ

ตามหลักพระพุทธศาสนา ศรัทธา (สันสกฤต: श्रद्धा ศฺรทฺธา) หรือสัทธา (บาลี: สทฺธา) หมายถึงความเชื่อ ความเชื่อที่ประกอบด้วยเหตุผล
ศรัทธา 4

ศรัทธาในทางพระพุทธศาสนา มีสี่อย่าง คือ
กัมมสัทธา เชื่อกรรม เชื่อกฎแห่งกรรม เชื่อว่ากรรมมีอยู่จริง คือ เชื่อว่า เมื่อทำอะไรโดยมีเจตนา คือ จงใจทำทั้งที่รู้ ย่อมเป็นกรรม คือ เป็นเหตุปัจจัยก่อให้เกิดวิบากสืบเนื่องต่อไป การกระทำนั้นไม่ว่างเปล่า และเชื่อว่าผลที่ต้องการ จะสำเร็จได้ด้วยการกระทำ มิใช่ด้วยอ้อนวอนหรือนอนคอยโชค เป็นต้น ( การกระทำที่ไม่มีเจตนาจะเป็นเพียงกิริยาไม่ใช่กรรม เช่น ลมพัดคือกิริยา ผลจากกิริยาคือปฏิกิริยาไม่ใช่วิบาก ใบไม้ถูกลมพัดคือปฏิกิริยา )
วิปากสัทธา เชื่อวิบาก เชื่อผลของกรรม เชื่อว่าผลของกรรมมีจริง คือ เชื่อว่ากรรมที่ทำแล้วย่อมต้องมีผล และทุกๆผลลัพภ์ต้องมีเหตุเสมอ ผลดีเกิดจากกรรมดี ผลชั่วเกิดจากกรรมชั่ว ทำดีได้ดี ทำชั่วได้ชั่ว ทำดีจะได้ชั่วไม่ได้ ทำชั่วจะได้ดีไม่ได้
กัมมัสสกตาสัทธา เชื่อความที่สัตว์มีกรรมเป็นของตน เชื่อว่าแต่ละคนเป็นเจ้าของกรรมของตนเอง มีกรรมเป็นทายาท มีกรรมเป็นเผ่าพันธุ์ มีกรรมเป็นที่พึ่งอาศัย จะต้องรับผิดชอบวิบากกรรมนั้นๆของตน ใครผู้อื่นจะรับแทนกันไม่ได้เลย ใครจะมาล้างบาปให้กันก็ไม่ได้
ตถาคตโพธิสัทธา เชื่อในความตรัสรู้ของพระพุทธเจ้า มั่นใจในองค์พระตถาคต ว่าเป็นพระสัมมาสัมพุทธะจริง ทรงประเสริฐยิ่งกว่าเทวดาและมนุษย์ทั้งหลาย ทรงพระคุณทั้ง 9 ประการ ตรัสสอนธรรม บัญญัติวินัยไว้ด้วยดี พระองค์ทรงบรรลุสัจจธรรม นำสัตว์โลกให้พ้นทุกข์ได้ด้วยพระธรรมคำสอน ทรงเป็นผู้นำทางที่แสดงให้เห็นว่า มนุษย์คือเราทุกคนนี้ หากฝึกตนด้วยดีก็สามารถเข้าถึงภูมิธรรมสูงสุด บริสุทธิ์หลุดพ้นได้ ดังที่พระองค์ทรงชี้ทางไว้